《晴行》
宋代·陈著

久晴常欲厌，黓里却宜晴。
溪瘠容鱼穴，风恬安雁程。
空山岩出相，老树叶生声。
此景吟不尽，明朝重细评。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。